**STANDARDI RAZVOJA I UČENJA DECE U RANOM**

**DETINJSTVU (0–6 GODINA)**

Standardi razvoja i učenja dece u ranom detinjstvu (SRURD) predstavljaju formule koje opisuju očekivanja u

pogledu ponašanja dece i njihovih sposobnosti odnosno u pogledu njihovih dostignuća iz raznih oblasti razvoja

i učenja, ukratko – „šta deca treba da znaju i šta treba da budu u stanju da urade“.

**Glavni cilj standarda je:**

stimulisanje optimalnog razvoja dece, bez obzira na pol, lične i društvene osobine, ekonomski status njihovih

porodica, sklonosti ili nivoe sposobnosti. Centralno mesto u standardima razvoja i učenja dece u ranom detinjstvu

zauzimaju deca; standardi su izrađeni za decu, pa njihovu primenu treba posmatrati kao podršku razvoju dece.

**VREDNOSTI I NAČELA NA KOJE SE OSLANJAJU STANDARDI**

Osnovne vrednosti na koje se oslanjaju standardi razvoja i učenja dece u ranom detinjstvu (0–6 godina) jesu:

**Individualnost.** Svako dete je unikat. Razlike između dece treba upoznati, shvatiti i poštovati.

**Samostalnost.** Samostalnost i odgovornost deteta treba podsticati, poštovati i ceniti.

**Samopouzdanje, pozitivan stav o sebi.** Samopouzdanje i unutrašnja motivisanost pomažu detetu da se suočava sa

životnim izazovima.

**Kompletan razvoj deteta.** Maksimalni mogući kvalitet razvoja svih postojećih potencijala.

**Razvoj komunikativnih sposobnosti**. Osnovna vrednost na kojoj počivaju sve druge vrednosti.

**Kreativnost. Svako** dete u sebi ima potencijale, a dužnost odraslih je da istražuju, podstiču i razvijaju potencijale

deteta.

**Poštovanje i ljubav prema zemlji** / pripadnost. Svaki pojedinac je građanin određene zemlje i određene kulture, koju

treba da poznaje i kojom treba da se ponosi.

**Socijalna odgovornost.** Kao društveno biće, svako dete treba da se upozna sa društvenim normama, svojim pravima

**Osnovna načela**

**Ravnopravnost.** Standardi razvoja i učenja dece u ranom detinjstvu izrađeni su za svu decu Kosova i prema ovom načelu

deca se tretiraju ravnopravno, bez obzira na razliku u polu, socioekonomske razlike, versku pripadnost, etničku pripadnost

i različite potrebe dece. Polna ravnopravnost podrazumeva ravnopravno obuhvatanje i tretiranje dece u toku realizacije

standarda bez razlike i diskriminacije na osnovu pola (muškarac/žena). Polna ravnopravnost treba da se odražava u

odnosima između dece, u odnosima drugih prema deci, u realizaciji aktivnosti, u uključivanju dece u igre, u podsticanju da

se deca (dečaci i devojčice) uključuju u proces učenja i u omogućavanju slobode izbora aktivnosti, jednakih mogućnosti

i jednakog uključivanja u proces. Sva deca imaju pravo da pristupe sadržaju dokumentu i uslugama koje on omogućava

**Svestrani razvoj ličnosti deteta.** Standardi upravo imaju za cilj svestrani razvoj ličnosti deteta koji se na najbolji način

izgrađuje kada se detetu pružaju neograničene mogućnosti razvoja. Potpuni pristup standardima je usklađen sa ukupnim

razvojem dece.

**Uzajamna saradnja aktera vaspitanja**. Realizacija sadržaja dokumenta može biti uspešna samo ako se porodica,

predškolska ustanova, škola i svi ostali akteri na lokalnom ili centralnom nivou posmatraju kao delovi jedne celine.

Njihova međusobna saradnja je neophodna jer to pozitivno utiče na razvoj dece i učenje kod dece.

**Igranje i učenje kroz interakciju**. Igra se smatra jednim od glavnih instrumenata koji podstiču razvoj deteta. Igranje

predstavlja život, rast i radost deteta i zato ga treba podsticati, usmeravati i podržavati kako bi dobilo svoj puni smisao

i značaj.

Svako dete je od rođenja spremno za učenje. Rane stimulacije i intervencije su važne i nezamenjive dok se njihovi

efekti vide u kasnijim periodima razvoja. Sva deca imaju dovoljan potencijal za postizanje najvećeg dela standarda u

određenoj fazi uzrasta, naravno uz stimulisanje, podsticanje, podršku i odgovarajuća uputstva.

**Dete je aktivni učesnik. Dete** se razvija i uči na najbolji način kada se suočava sa izazovima, kada ga u tim izazovima

odrasla osoba samo usmerava, pri čemu ne ometa inicijative i kreativnost deteta nego ga stalno podstiče tako što mu

stvara ambijent motivacije. Preporučuje se da podsticaji budu spontani i što prirodniji, jer učenje izvire iz životnog

iskustva samog deteta.

OBLASTI RAZVOJA, ODREĐIVANJE STAROSTI

/ STAROSNIH GRUPA OBUHVAĆENIH STANDARDIMA

Dete se razvija kao celina, dakle u svim oblastima razvoja. Precenjivanje ili potcenjivanje bilo koje oblasti je greška,

jer se dete ne razvija najpre fizički, a potom emocionalno i intelektualno. Otuda je i sama podela na određene oblasti

sasvim formalna. Kao što je razvoj deteta svestran, tako i posebne oblasti razvoja treba posmatrati kao delove jedne

celine, a efekti razvoja uglavnom zavise od nivoa njihove integracije. Standardi razvoja i učenja u ovom osnovnom

dokumentu bave se sledećim oblastima razvoja:

** Fizičko zdravlje i razvoj pokreta**

** Razvoj jezika (govora) i komunikacije (izražavanja)**

** Emocionalni i socijalni razvoj**

** Razvoj spoznaje i opšta saznanja**

** Razvoj pristupa učenju**

Sva očekivanja i dostignuća dece treba da budu u skladu s uzrastom deteta, pa određivanje starosti / starosnih grupa

po kojima se prezentuje realizacija standarda predstavlja drugi veoma važan element ovog dokumenta.

**Korišćenje standarda razvoja**

**Standardi se stvaraju kako bi se poboljšao opšti kvalitet vaspitačke delatnosti. Razvoj standarda ima višedimenzionalni značaj** zbog toga što nam standardi:

 pomažu da objasnimo šta želimo postići,

 stvaraju osnovu za merenje i ocenjivanje programa,

 mogu omogućiti više pravih i nejednostranih rezultata,

 obezbeđuju sigurnost u komunikaciji,

 pomažu da pred decu postavljamo ciljeve koji se realno mogu očekivati,

 pomažu da poboljšavamo programe stručne pripreme za vaspitače,

 pomažu da promovišemo programe saradnje sa porodicom.

**Stoga ove standarde mogu koristiti svi pojedinci koji su zainteresovani za rano detinjstvo –roditelji i drugi članovi**

porodice koji se staraju o deci, staratelji ili glavni staratelji, vaspitači, studenti, profesori i stručnjaci iz raznih razvojnih

oblasti, stvaraoci politika na lokalnom ili centralnom nivou, organizacije koje primenjuju programe na osnovu ovog

dokumenta i drugi.

 razvijanje ili razmatranje kurikuluma,

 popravljanje i ocenjivanje programa,

 uključivanje porodice u program,

 usavršavanje i pripremanje sestri, vaspitačica i predškolskih vaspitačica,

 praćenje na nacionalnom nivou,

 poboljšavanje smernica,

 jačanje svesti javnog mnjenja o razvoju i učenju u ranom detinjstva.

**Standarde razvoja i učenja u ranom dobu detinjstva NE treba koristiti:**

 za ocenjivanje ili dijagnostiku razvojnih faza dece,

 za ocenjivanje rada vaspitača,

 za ukidanje kurikuluma,

 za udaljavanje iz ustanove ili za sprečavanje prijema deteta u ustanovu,

 za stvaranje sistema kazni ili nagrađivanja za decu ili za vaspitače.